Foto: Kommersant’ Ma’lumotlarga ko‘ra, vaksina bir-ikki oy ichida ma’qullanadi. Argentinaning Richmond farmatsevtika kompaniyasi rahbari Marselo Figeyras JSST yaqin vaqt ichida koronavirusga qarshi «Sputnik V» vaksinasini ma’qullashini aytdi. Bu haqda Telam agentligi xabar berdi. «Bizdagi ma’lumotlarga ko‘ra, bu aniq. Vaksina ko‘pi bilan bir-ikki oy ichida ma’qullanadi», — dedi Figeyras. Uning aytishicha, ma’muriy sabablar tufayli Rossiya vaksinasi JSST tomonidan shu paytgacha ma’qullanmagan. «Bular axborot masalalari, hisobotlar tayyorlashlardir», — dedi u. Gamaleya nomidagi ilmiy-tadqiqot instituti tomonidan ishlab chiqilgan «Sputnik V» vaksinasi Rossiyada 2020 yil avgustda ro‘yxatdan o‘tkazilgandi.